**სს „ხაშურის მინის ტარა“ აცხადებს ტენდერს მომსახურეობის: კერძოდ**

**მის საკუთრებაში არსებული ქარხნის შენობა-ნაგებობების, ინფრასტრუქტურული ობიექტების და სხვა კონსტრუქციების დემონტაჟზე და დემონტაჟის შედეგად მიღებული მასალების რეალიზაციაზე**

**#01/04-KHASH-S/DEM-19**

**ტენდერის აღწერილობა:**

კომპანია სს „ხაშურის მინის ტარა“, მისამართზე ქ. ხაშური, იმერეთის გზატკეცილი #2, გეგმავს მის საკუთრებაში არსებული ქარხნის ამორტიზებული შენობა-ნაგებობების, ინფრასტრუქტურული ობიექტების და სხვა კონსტრუქციების დემონტაჟს (პერიმეტრის შემომსაზღვრელი ღობის გარდა) და დემონტაჟის შედეგად მიღებული მასალების რეალიზაციას.

დემონტაჟის შედეგად არ უნდა მოხდეს ღობის დაზიანება და ასევე თუ მოხდა მიწის ზედაპირის სიღრმისეული დამუშავება, ზედაპირი ისევ უნდა გადასწორდეს ობიექტიდან გასვლამდე.

1. **ტენდერში მონაწილეობის მისაღებად წარმოსადგენი საკვალიფიკაციო დოკუმენტაცია:**

* კომერციული წინადადება: შემოთავაზებული ფასის, ვალუტის და ყველა გადასახადის სრულად მითითებით;
* სატენდერო გარანტია (Bid Bond) შემოთავაზებული თანხის 2%-ის ოდენობით რომელიც იქნება საქართველოში ლიცენზირებული კომერციული ბანკის მიერ გაცემული და მოქმედების ვადა ექნება ტენდერის დასრულებიდან (16 აპრილიდან) 2 კვირის განმავლობაში;
* ობიექტზე მობილიზაციის და დემონტაჟის სამუშაოების სავარაუდო გრაფიკი;
* გადახდის გრაფიკი და პირობები;
* ინფორმაცია ავტო პარკისა და ანალოგიური გამოცდილების შესახებ (ასეთისარსებობის შემთხვევაში);
* პრეტენდენტი ორგანიზაციის/პირის რეკვიზიტები (იურიდიული სახელწოდება, საბანკო რეკვიზიტები, ამონაწერი სამეწარმეო რეესტრიდან);

1. **გამარჯვებულის გამოვლენის შემდგომ დამკვეთი იტოვებს უფლებას პრეტენდენტს მოთხოვოს შემდეგი დოკუმენტაცია:**

* დემონტაჟის გეგმა (ობიექტების დაშლის თანმიმდევრობის და ვადების მითითებით);
* ხელშეკრულების შესრულების საბანკო გარანტია, შემოთავაზებული თანხის 10 %-ის ოდენობით;
* ტენდერში გამარჯვებული კომპანიის თანამშრომლებისა და კონტრაქტორი პირების ჯანმრთელობის და ქონების დაზღვევა;
* ცნობა, რომ პრეტენდენტი არ არის ჩართული სასამართლო პროცესში და არ მიმდინარეობს მისი გაკოტრება, რეორგანიზაცია ან ლიკვიდაცია;
* ცნობა საჯარო რეესტრის ეროვნული სააგენტოდან პირის მიმართ საჯაროსამართლებრივი შეზღუდვის არ არსებობის შესახებ;

1. **წინადადების წარდგენის წესი:**

* კომერციული წინადადება წარმოდგენილი უნდა იყოს ქართულ ენაზე ბეჭდური სახით და მოთავსებული უნდა იყოს დალუქულ კონვერტში. კონვერტს დალუქვის ადგილას დასმული უნდა ჰქონდეს თქვენი ორგანიზაციის ბეჭედი ან/და პირის ხელმოწერა.
* კონვერტზე ასევე უნდა იყოს დატანილი ტენდერის დასახელება: **“ხაშურის მინის ტარის დემონტაჟის სამუშაოები და დემონტაჟის შედეგად მიღებული მასალების რეალიზაცია“**

და ნომერი **# 01/04-KHASH-S/DEM-19**

* წინადადების ჩაბარება ხდება მისამართზე: ქ.თბილისი, გაზაფხულის ქუჩა N18 საკონტაქტო პირი: გივი ჭაჭია.

კონვერტს გარედან **აუცილებლად** უნდა ეწეროს პრეტენდენტისა და ტენდერის დასახელება; **დაინტერესებულმა პირებმა წინადადებები უნდა წარმოადგინონ არაუგვიანეს 2019 წლის 16 აპრილის 17:00 საათამდე.**

დაინტერესებულ პირებს დამატებითი ინფორმაციისთვის შეუძლიათ დაგვიკავშირდნენ საკონტაქტო ნომერზე:

ტენდერის დოკუმენტურ ნაწილთან საკონტაქტო პირი: ირინა ჯელია 599 194 010

ტექნიკურ და სხვა საკითხებზე საკონტაქტო პირი: გივი ჭაჭია 595 300 303